स्थानीय चुनावलाई संघर्षको रूप दिएर प्रतिस्पर्धामा उत्रिनुको कुनै तुक थिएन । राजपा अध्यक्ष मण्डलका संयोजक महन्थ ठाकुर यो मामिलालाई सामान्य हिसाबले हेर्दैनन् । उनी विभाजनवादी पनि होइनन् र चुनाव उनलाई मन नपर्ने पनि होइन । राजपा र सरकार बीचको विवादलाई सकेसम्म आपसमा टुंग्याउने मान्यता राखेका छन्, ठाकुरले । त्यसो भएन भने मधेसको एजेन्डा राजपा र सरकार दुवैको हातमा नरहने उनको ठहर छ ।
